Vysoká škola múzických umení v Bratislave

Vysoká škola múzických umení v Bratislave (VŠMU) je vysoká škola, ktorá na svojich fakultách vychováva odborníkov v oblastiach divadla, bábkarstva, hudby, tanca, filmu a televíznej tvorby. Bola založená v roku 1949 v Bratislave a nadviazala na Hudobnú a dramatickú akadémiu pre Slovensko (HADAPS). 

Súčasnou rektorkou VŠMU je doc. Mária Heinzová, ArtD. . Ďalšími predstaviteľmi školy sú prorektori - doc. Lucia Papanetzová, ArtD. (prorektor pre vzdelávanie) a prof. Daniel Buranovský, ArtD. (prorektor pre rozvoj, výskum a umeleckú činnosť). Rektorát Vysokej školy múzických umení sídli na Ventúrskej ulici 3 v Bratislave, v bývalej budove Universitas Istropolitana.

Fakulty VŠMU 
Vysoká škola múzických umení má v súčasnosti tri fakulty:
 Divadelná fakulta Vysokej školy múzických umení v Bratislave (DF VŠMU)
 Hudobná a tanečná fakulta Vysokej školy múzických umení v Bratislave (HTF VŠMU)
 Filmová a televízna fakulta Vysokej školy múzických umení v Bratislave (FTF VŠMU)

Okrem týchto fakúlt má škola niekoľko pracovísk s celoškolskou pôsobnosťou, a to:
 Katedra jazykov
 Akademická knižnica VŠMU
 Centrum umenia a vedy

Externé odkazy 
Oficiálna webová stránka VŠMU

 
Verejné vysoké školy na Slovensku
Organizácie založené v 1949
Tanečné školy na Slovensku